સારાંશ માટે દસ્તાવેજ: ખાનગી રોજગારીની વાત કરીએ તો ૧૦,૦૦૦થી પણ ઓછા લોકોને નર્મદા જિલ્લામાં ખાનગી નોકરી મળી છે તેવું સરકારનું કહેવું છે.

'લાઇવમિન્ટ'ના એક અહેવાલ મુજબ જાન્યુઆરી 2020માં કેન્દ્રીય રેલમંત્રી પીયૂષ ગોયલે એવું કહ્યું હતું કે સ્ટૅચ્યૂ ઑફ યુનિટી થકી દેશમાં 1 લાખ કરોડ આર્થિક 'ઇકૉસિસ્ટમ' ઊભી થશે.

ઉલ્લેખનીય છે કે સ્ટૅચ્યૂ ઑફ યુનિટીનું ઉદ્ઘાટન વડા પ્રધાન નરેન્દ્ર મોદીએ 31 ઑક્ટોબર 2018ના રોજ કર્યું હતું. 

વડા પ્રધાન નરેન્દ્ર મોદીના 'ડ્રીમ પ્રોજેક્ટ' ગણાતાં સ્ટૅચ્યૂ ઑફ યુનિટીના નિર્માણની શરૂઆતથી સ્થાનિક લોકો માટે રોજગારીનું સર્જન થશે એવા દાવાઓ કરાઈ રહ્યા છે. જોકે, સરકારે પોતે આપેલો આંકડો એ વાતને ખરી ઠેરવી રહ્યો નથી. 

ગુજરાત સરકારે વિધાનસભામાં આપેલા આંકડાઓ પ્રમાણે ગુજરાતમા 4.58 લાખ નોંધાયેલા બેરોજગારો પૈકી છેલ્લાં બે વર્ષમાં માત્ર 2,223 લોકોને સરકારી નોકરી મળી છે. 

જોકે, જે 2,223 લોકોને નોકરી મળી એમાં નર્મદા સહિત 14 જિલ્લા એવા છે, જેમાં એક પણ સરકારી નોકરી નથી અપાઈ. 

જ્યાં છેલ્લાં બે વર્ષમાં સરકારી નોકરી આપવાનો આંક શૂન્ય છે તેમાં નર્મદા ઉપરાંત તાપી, ભરૂચ, નવસારી, દાહોદ, ડાંગ, વડોદરા, મહિસાગર વગેરે આદિવાસીઓની બહુમતી ધરાવતા જિલ્લા સામેલ છે. 

અન્ય જિલ્લામાં ખેડા, જામનગર અને સુરતનો સમાવેશ થાય છે, તો ગુજરાતના મુખ્ય મંત્રી જ્યાંથી જીતીને વિધાનસભામાં પહોંચ્યા છે તે રાજકોટમાં  રોજગારકચેરી દ્વારા સરકારી નોકરી આપવાનો આંક શૂન્ય જ છે. 

કેવડિયામાં લોકો બેરોજગારીથી પરેશાન

અગાઉ સ્થાનિકોએ નોકરીની માગ સાથે વિરોધપ્રદર્શનો કર્યાં હતાં

નર્મદા જિલ્લામાં એક તરફ એક પણ સરકારી નોકરીનું સર્જન નથી થયું ત્યાં બીજી તરફ સરકારી આંકડા પ્રમાણે એ જિલ્લામાં 9,876 લોકોને ખાનગી ક્ષેત્રમાં રોજગારી મળી છે. 

30 વર્ષના રણજિત તડવીને પણ ખાનગી ક્ષેત્રે એક ચોકીદારનું કામ મળ્યું છે. 

બીબીસી ગુજરાતી સાથે વાત કરતા તેઓ કહે છે કે, "મે MA સુધીનો અભ્યાસ કર્યો છે. સરકારી કચેરીમાં અનેક વખત નોકરી માટે વાત કરી. ઉપરીઅધિકારીઓને પણ મળ્યો પરંતુ કોઈ નોકરી મળી નહીં. આખરે 11 મહિનાના કૉન્ટ્રેક્ટ પર મને એક ચોકીદારની નોકરી મળી." 

"હાલમાં મને નવ હજાર રૂપિયાનો પગાર મળે છે, પરંતુ મને ખબર નથી કે મને ક્યાં સુધી નોકરી પર રાખશે. ગમે ત્યારે મારી નોકરી જઈ શકે છે, કારણ કે આવું અહીં ઘણા લોકો સાથે થયું છે."

સ્ટેચ્યૂ ઑફ યુનિટીથી સ્થાનિક લોકોને નોકરીઓ મળશે એવી સરકારની વાત પર ઘણા આદિવાસીઓ આશા...\nદસ્તાવેજની સમાન ભાષામાં સારાંશ:
ગુજરાત સરકારે શુક્રવારના રોજ વિધાનસભામાં રજુ કરેલા આંકડા પ્રમાણે વિશ્વની સૌથી ઊંચી પ્રતિમા જ્યાં બનાવવામાં આવેલી છે, તે નર્મદા જિલ્લામાં છેલ્લાં બે વર્ષમાં એક પણ સરકારી નોકરી અપાઈ નથી.